**คำแนะนำผู้เขียนในการพิมพ์บทความตามรูปแบบของวารสารวรรณวิทัศน์**

1.เป็นบทความที่สอดคล้องกับเป้าหมายและขอบเขต (aim and scope) ของวารสาร

(1) เป็นบทความวิชาการหรือบทความวิจัยด้านภาษา วรรณกรรมและวัฒนธรรมไทยรวมถึงภาษาบาลี สันสกฤต เขมร และภาษาอื่นในประเด็นที่เกี่ยวข้องกับภาษา วรรณกรรม และวัฒนธรรมไทย เขียนเป็นภาษาไทยหรือภาษาต่างประเทศ และใช้ภาษาแบบแผน

(2) บทความแปลด้านภาษา วรรณกรรมและวัฒนธรรมไทยหรือที่เกี่ยวข้อง เขียนเป็นภาษาไทย (บทความแปลต้องระบุที่มาของต้นฉบับเดิมและต้องมีเอกสารรับรองว่าได้รับอนุญาตจากผู้เขียนหรือผู้ได้รับลิขสิทธิ์)

2. บทความประกอบด้วย 2 ส่วน ได้แก่

(1) หน้าแรกซึ่งมีรายละเอียดเกี่ยวกับผู้เขียน คือชื่อนามสกุลจริงทั้งภาษาไทยและภาษาอังกฤษ ตำแหน่งทางวิชาการ (ถ้ามี) หน่วยงาน ที่สังกัด (เช่น ภาค/ สาขาวิชา.... คณะ... ฯลฯ) หมายเลขโทรศัพท์ อีเมล วันที่ที่ส่งบทความฉบับสมบูรณ์เข้ารับการพิจารณา

(2) ส่วนของบทความคือ ชื่อเรื่องทั้งภาษาไทยและภาษาอังกฤษ บทคัดย่อภาษาไทยและภาษาอังกฤษ ระบุคำสำคัญทั้งภาษาไทยและภาษาอังกฤษ จำนวน 3 - 5 คำ เนื้อหาแบ่งเป็น คำนำ เนื้อเรื่อง สรุป พิมพ์หัวข้อ **“บทนำ”** และ **“บทสรุป”** ที่ชัดเจน และควรจำแนกเนื้อหาเป็นหัวข้อใหญ่และหัวข้อรอง หากเป็นบทความวิจัยต้องมีการอภิปรายผลการศึกษา ผู้เขียนต้องจัดรูปแบบให้ถูกต้อง และการอ้างอิงใส่ข้อมูลอ้างอิงให้ครบถ้วน ส่วนช่วยการค้นคว้าและวิธีการการอ้างอิงใช้การอ้างอิงแทรกในเนื้อหาระบบนามปี เชิงอรรถอธิบายความ (ถ้ามี) บรรณานุกรม ภาคผนวก (ถ้ามี)บรรณานุกรมแยกภาษาไทยและภาษาอังกฤษหรือจำแนกตามกลุ่มเอกสาร เช่น หนังสือ วิทยานิพนธ์ วารสาร

3. บทความมีความยาว 15 - 45 หน้ากระดาษ B5 (7.25 x 10.25 นิ้ว) ตัวอักษรแบบ Cordia New ขนาด 16 รวมรูปภาพ เชิงอรรถ ตารางและบรรณานุกรม หากได้รับการตีพิมพ์กรุณาแนบไฟล์ภาพที่ชัดเจนเพื่อความสะดวกในกระบวนการจัดพิมพ์วารสาร หากมีคำศัพท์เฉพาะ ศัพท์เทคนิคหรือชื่อเฉพาะควรตรวจสอบให้ถูกต้อง กรณีที่มีอักษรพิเศษ เช่น สัทอักษร อักษรเทวนาครี อักษรเขมร หรืออื่น ๆ ต้องส่งไฟล์ตัวอักษรประเภทนั้น ๆ ด้วยหรือฝังฟ้อนต์ในบทความเพื่อความถูกต้องของเนื้อหา

4. เป็นบทความที่ไม่เคยตีพิมพ์หรือกำลังเสนอเพื่อตีพิมพ์ในวารสารหรือแหล่งอื่นใดมาก่อน

5. บทความที่จะได้รับการตีพิมพ์ต้องผ่านกระบวนการประเมินของผู้ทรงคุณวุฒิประจำกองบรรณาธิการ และอาจต้องมีการแก้ไขปรับปรุงบทความตามความเห็นของผู้ทรงคุณวุฒิ

6. บทความที่ได้รับตีพิมพ์ในวารสาร ผู้เขียนจะได้รับวารสารเป็นอภินันทนาการ 2 เล่ม

7. บทความที่ไม่ผ่านการพิจารณาให้ตีพิมพ์ กองบรรณาธิการจะแจ้งให้ผู้เขียนทราบ แต่จะไม่ส่งต้นฉบับคืนผู้เขียน

8. บทความที่เสนอเพื่อตีพิมพ์ในวารสาร ต้องจัดเนื้อหาและรูปแบบตามคำแนะนำดังต่อไปนี้

**การพิมพ์ต้นฉบับ**

**1. การตั้งค่าหน้ากระดาษ**

1.1 พิมพ์ด้วยกระดาษขนาด B5 หน้าเดียว ระยะบรรทัด 1 เท่า

1.2 ตั้งระยะขอบกระดาษ บน 1.63 นิ้ว ล่าง 1 นิ้ว

 ซ้าย 1.18 นิ้ว ขวา 1 นิ้ว

**2. รูปแบบการจัดพิมพ์**

| **เนื้อหา** | **ระยะขอบ** | **ลักษณะตัวอักษร** | **รูปแบบตัวอักษร** | **ขนาดตัวอักษร** |
| --- | --- | --- | --- | --- |
| ชื่อบทความ | กลางหน้ากระดาษ | หนา | Cordia New | ­­18 |
| ชื่อผู้แต่ง | ชิดขวา | ตัวเอน | Cordia New | 16 |
| คำว่า “บทคัดย่อ” | - | หนา | Cordia New | 16 |
| เนื้อหาในบทคัดย่อ | จัดพอดีหน้า | ปกติ | Cordia New | 14 |
| หัวข้อแบ่งตอน | ชิดซ้าย | หนา | Cordia New | 16 |
| หัวข้อย่อย | ย่อหน้า | หนา | Cordia New | 16 |
| เนื้อหาบทความ | จัดพอดีหน้า | ปกติ | Cordia New | 16 |
| การเน้นความในบทความ | - | หนา | Cordia New | 16 |
| เชิงอรรถ | ย่อหน้า 0.5 นิ้ว | ปกติ | Cordia New | 12 |
| ข้อความในตาราง | - | ปกติ | Cordia New | 14 |
| ข้อความอ้างอิง | - | ตัวปกติ | Cordia New | 16 |
| เลขหน้า | ด้านล่าง กลาง | ปกติ | Cordia New | 14 |

**3. รูปภาพและตาราง**

**ตาราง** พิมพ์คำว่า “**ตารางที่**...” ด้วยตัวอักษรหนา ขนาด 14 ไว้ด้านบนซ้ายของตาราง เว้น 1 บรรทัดใส่ชื่อตาราง อักษรปกติ พร้อมทั้งจัดตารางอยู่กึ่งกลางหน้ากระดาษด้วย

**รูปภาพ** พิมพ์คำว่า “**ภาพที่**...” ด้วยตัวอักษรหนา ขนาด 14 ตามด้วยชื่อรูป อักษรปกติไว้ด้านบนซ้ายของรูปภาพ

- หากผู้เขียนนำรูปภาพหรือตารางมาจากเอกสารอื่นให้ใส่การอ้างอิง หากเป็นผลงานของผู้เขียนให้ระบุว่าที่มาคือ “ผู้เขียน”

- หากมีเชิงอรรถอธิบายความ ให้ใส่เลขลำดับเชิงอรรถต่อเนื่องกันทั้งบทความ ตัวเลขเชิงอรรถขนาดตัวอักษร 11 ข้อความขนาดตัวอักษร 12

- ตัวเลข ใช้เลขอารบิกทั้งบทความ ยกเว้นการคัดลอกสามารถคงรูปตามต้นฉบับ เช่น เลข ๑ ที่ปรากฎในเอกสารโบราณภาษาไทย

**การเขียนอ้างอิงในเนื้อหา**

การเขียนอ้างอิงในเนื้อหาของบทความใช้การเขียนอ้างอิงแบบแทรกในเนื้อหา ระบบนามปี ดังตัวอย่างต่อไปนี้

การอ้างอิงเอกสารทั่วไป (ผู้แต่ง, ปีที่พิมพ์, เลขหน้า) ผู้แต่งชาวไทยเขียนชื่อและนามสกุล ผู้แต่งชาวต่างประเทศ เขียนเฉพาะนามสกุล เช่น

(ไพบูลย์ สำราญภูติ, 2545, น. 221)

(Leroux, 2002, p. 9)

การอ้างอิงเอกสารเรื่องเดียวกันที่มีผู้แต่งตั้งแต่ 3 คนเป็นต้นไป ระบุชื่อผู้แต่งคนแรก ตามด้วย “และคณะ” ภาษาอังกฤษใช้คำว่า “et al.” ตั้งแต่การอ้างอิงครั้งแรก เช่น

(ณัฐพร พานโพธิ์ทอง และคณะ, 2549, น. 200)

(Ulmer et al., 2015, p. 8)

การอ้างเอกสารมากกว่าหนึ่งเรื่องที่ผู้แต่งต่างกัน ใช้เครื่องหมายอัฒภาค “;” คั่นระหว่างเอกสารแต่ละเรื่อง เช่น

 (Blum-Kulka & Olshtain, 1984, p. 203; Brown & Levinson, 1987, pp. 129-146; Lakoff, 1973, pp. 459-493)

การอ้างเอกสารทุติยภูมิ ภาษาไทยใช้คำว่า “อ้างถึงใน” ภาษาอังกฤษใช้คำว่า “as cited in” เช่น

 (Ulmer et al., 2015, p. 8 อ้างถึงใน รุ่งรัตน์ ชัยสำเร็จ, 2558, น. 147-150)

 (Scarcella, 1998, as cited in Wong & Waring, 2010, p. 212)

การอ้างเอกสารมากกว่าหนึ่งเรื่องที่ผู้แต่งแต่ละปีพิมพ์ซ้ำกัน เอกสารภาษาไทยใส่ ก ข หลังปีพิมพ์ ส่วนเอกสารภาษาอังกฤษใส่ a, b หลังปีที่พิมพ์เพื่อแสดงลำดับและเขียนบรรณานุกรมให้สอดคล้องกัน เช่น

 (ณัฐพร พานโพธิ์ทอง, 2542ก, น. 9)

 (ณัฐพร พานโพธิ์ทอง, 2542ข, น. 260)

(Fairclough, 1995a, p. 30)

 (Fairclough, 1995b, p. 15)

การอ้างอิงเอกสารอิเล็กทรอนิกส์ (ผู้แต่ง, ปีที่ปรากฏในเว็ปไซต์หรือปีที่สืบค้นข้อมูล, ลำดับย่อหน้าที่คัดลอก) เช่น

 (สำนักงานราชบัณฑิตยสภา, 2558, ย่อหน้าที่ 5)

เอกสารที่ไม่ปรากฏชื่อผู้แต่งให้ใส่ชื่อเรื่องแทน เช่น

 (สาว “เลือดไทย” ขายจูบสู้คดีเขาพระวิหาร, 2502, น. 1, 19)

ทั้งนี้ เอกสารที่อ้างอิงในเนื้อหาจะต้องมีปรากฏในบรรณานุกรมท้ายบทความ

**การเขียนเอกสารอ้างอิง**

ใช้อักษร Cordia New ขนาด 16 ภาษาไทยพิมพ์คำว่า “**เอกสารอ้างอิง**” ตัวหนา จัดชิดซ้าย ถ้าเป็นภาษาอังกฤษ พิมพ์คำว่า “**References**” กำหนดให้เขียนเอกสารอ้างอิงตาม**ระบบ APA style (7thEdition)** สำหรับผู้เขียนที่ส่งบทความมาเพื่อพิจารณาตีพิมพ์ตั้งแต่วันที่ 1 มกราคม 2564 เป็นต้นไป และวางลำดับเอกสารอ้างอิงภาษาอังกฤษหรือภาษาต่างประเทศต่อท้ายเอกสารอ้างอิงภาษาไทย

**ตัวอย่าง “เอกสารอ้างอิง”**

**1. หนังสือทั่วไป**

*หนังสือที่มีผู้แต่ง 1 คน*

ธำรงศักดิ์ อายุวัฒนะ. (2547). *ไทยในมาเลเซีย.* บรรณกิจ.

*หนังสือที่มีผู้แต่ง 2 คน*

สุวิทย์ มูลคำ และอรทัย มูลคำ. (2544). *การบูรณาการหลักสูตรและการเรียนการสอนโดยเน้นผู้เรียนเป็นสำคัญ.* ภาพพิมพ์.

*หนังสือที่มีผู้แต่งหลายคน*

 ผู้แต่งหลายคนใส่ชื่อทุกคน คั่นด้วยเครื่องหมายจุลภาค “,” และคั่นหน้าชื่อคนสุดท้ายด้วยคำว่า “และ” หรือ “&” สำหรับภาษาไทยและภาษาอังกฤษตามลำดับ

ศุภมิตร เมฆฉาย, พัชรินทร์ ครุฑเมือง, อัญชลี วงษา, เทอดชัย เวียรศิลป์, โกมท อุ่นศรีส่ง, และเกรียงศักดิ์ เม่งอำพัน. (2548). *การจำแนกเพศปลาบึกด้วยเครื่องหมายโมเลกุลดีเอ็นเอ*. คณะเกษตรศาสตร์ มหาวิทยาลัยเชียงใหม่.

*ผู้แต่งชาวต่างประเทศ*

 ผู้แต่งชาวต่างประเทศเขียนนามสกุลตามด้วยเครื่องหมายจุลภาค “,” แล้วเขียนอักษรย่อของชื่อผู้แต่ง ตามด้วยเครื่องหมายมหัพภาค “.” เช่น

Arcangeli, A. (2012). Cultural history: A concise introduction. Routledge.

Winternitz, M. (2008). *History of Indian Literature (vol. 3)*. Motilal Banarsidass.

*ผู้แต่งที่มีฐานันดรศักดิ์หรือบรรดาศักดิ์*

 ผู้แต่งที่มีฐานันดรศักดิ์หรือบรรดาศักดิ์ ย้ายฐานันดรศักดิ์หรือบรรดาศักดิ์ไว้ด้านหลังเครื่องหมายจุลภาค “,” เช่น

จุลจอมเกล้าเจ้าอยู่หัว, พระบาทสมเด็จพระ. (2540). *บทละครเรื่องเงาะป่า.* กองวรรณกรรมและประวัติศาสตร์ กรมศิลปากร และสถาบันไทยคดีศึกษา มหาวิทยาลัยธรรมศาสตร์.

*ผู้แต่งที่เป็นพระภิกษุทั่วไปและพระภิกษุที่ มีสมณศักดิ์*

 พระภิกษุทั่วไปให้ใส่คำนำหน้าชื่อตามสถานภาพ เช่น พระ พระมหา พระปลัด ตามด้วยฉายานาม (ชื่อภาษาบาลี) ถ้าไม่ทราบฉายานามแต่ทราบชื่อสกุลให้ใส่ชื่อสกุล กรณีไม่ทราบทั้งฉายานามและชื่อสกุลให้ใส่ข้อมูลตามที่ปรากฏในงานและหากพระภิกษุใช้นามแฝงให้ใส่นามแฝงตามที่ปรากฏ เช่น

พระประพันธ์ สุทฺธจิตฺโต (กวาวสิบสาม). (2548). *อิทธิพลความเชื่อเรื่องพระอุปคุตที่มีต่อชาวพุทธล้านนา* [วิทยานิพนธ์ปริญญามหาบัณฑิต]. มหาวิทยาลัยจุฬาลงกรณราชวิทยาลัย.

พระภิกษุที่มีสมณศักดิ์ ให้ใส่ชื่อสมณศักดิ์ ตามด้วยชื่อตัว ในเครื่องหมายวงเล็บ หากไม่ทราบชื่อตัวให้ใส่เฉพาะสมณศักดิ์ เช่น

พระธรรมโกศาจารย์ (เงี่ยม อินฺทปญฺโญ). (10 กรกฎาคม 2560). *ธ ทรงครองแผ่นดินโดยทศพิธราชธรรม*. http://www.mcu.ac.th/site/articlecontent\_desc. php?article\_id =629&articlegroup\_id=21

*บรรณาธิการ ผู้รวบรวม ผู้เรียบเรียง*

ถ้าเป็นชาวไทยเขียนชื่อบรรณาธิการตามด้วยคำว่า “บรรณาธิการ” ในเครื่องหมายวงเล็บ ถ้าเป็นชาวต่างประเทศเขียนชื่อบรรณาธิการตามด้วยคำว่า “Ed.” หรือ “Eds” ในเครื่องหมายวงเล็บ เช่น

สันติ อรุณวิจิตร (บรรณาธิการ). (2547). *พูดแบบนายกฯ ทักษิณ*. วรรณสาส์น.

Van Dijk, T. A. (2003). Critical discourse analysis. In D. Schiffrin, D. Tannen, & H. Hamilton (Eds.), *The handbook of discourse analysis* (pp. 352-356). Blackwell.

*ไม่ปรากฏผู้แต่ง*

*อลังการแผ่นดินวัฒนธรรม.* (2543). การท่องเที่ยวแห่งประเทศไทย.

*ผู้แต่งเป็นสถาบันหรือหน่วยงาน แต่หน่วยงานไม่ได้เป็นผู้จัดพิมพ์*

สำนักงานกองทุนสนับสนุนการวิจัย*.* (2540). *จุดจบรัฐชาติสู่ชุมชนธิปไตย.* อมรินทร์ พริ้นติ้ง.

*ผู้แต่งเป็นสถาบันหรือหน่วยงาน และหน่วยงานเป็นผู้จัดพิมพ์*

มหาวิทยาลัยเชียงใหม่ บัณฑิตวิทยาลัย. (2547). *คู่มือการเขียน วิทยานิพนธ์ และการค้นคว้าอิสระ.* มหาวิทยาลัยเชียงใหม่.

*ผู้แต่งคนเดียวกัน ปีพิมพ์เหมือนกัน ชื่อเรื่องต่างกัน*

เอกสารภาษาไทยใส่ ก ข เอกสารภาษาต่างประเทศใส่ a, b หลังปีพิมพ์ เช่น

Fairclough, N. (1995 a). *Critical discourse analysis: The critical study of language*. Longman.

Fairclough, N. (1995 b). *Media discourse*. Edward Arnold.

เอกสารประเภทอื่น ๆ ใช้หลักการเขียนชื่อผู้แต่งเหมือนหนังสือทั่วไป แต่มีวิธีการเขียนอ้างอิงที่เป็นรูปแบบเฉพาะตามประเภทของเอกสารดังนี้

**2. หนังสือที่พิมพ์มากกว่าหนึ่งครั้ง**

หนังสือที่พิมพ์มากกว่าหนึ่งครั้งหากเป็นหนังสือภาษาไทยให้เติมคำว่า “พิมพ์ครั้งที่” ตามด้วยตัวเลข อยู่ในเครื่องหมายวงเล็บหลังชื่อเรื่อง หากเป็นหนังสือภาษาต่างประเทศให้เติมจำนวนครั้งที่พิมพ์ในวงเล็บหลังชื่อเรื่อง เช่น (2nd ed.) ดังตัวอย่าง

รุ่ง แก้วแดง. (2545). *ครูสมพร: คนสอนลิง* (พิมพ์ครั้งที่ 10). พิฆเนศพริ้นติ้ง.

**3. หนังสือแปล**

ชองด์, ฌ. (2547). *ปีกแห่งพลัง* [Les ailes de curage] (พูลสุข อาภา และวัชรรุตม์ ตันพรหม, ผู้แปล). สร้างสรรบุ๊คส์. (ต้นฉบับพิมพ์ปี ค.ศ. 1872).

**4. บทความหรือบางบทในหนังสือรวมเล่ม**

จุไรรัตน์ ลักษณะศิริ. (2557). พระบาฬีคำประดับ สู่ เนื้อความคำประดับ: การศึกษากลวิธีการแปลคำศัพท์ในนันโทปนันทสูตรคำหลวง. ใน *รวมบทความวิจัยการประชุมวิชาการระดับชาติ SMARTS ครั้งที่ 4 อัตลักษณ์แห่งเอเชีย 2014*  (น. 53 - 69). คณะอักษรศาสตร์ มหาวิทยาลัยศิลปากร.

ดวงจันทร์ อาภาวัชรุตม์. (2547). อาการกบต้ม (สุก). ใน มิ่งสรรพ์ ขาวสะอาด และ ชับปนะ ปิ่นเงิน (บรรณาธิการ), *นพีสี เชียงใหม่* (น. 90-91). สถาบันวิจัยสังคม มหาวิทยาลัยเชียงใหม่.

วิจินตน์ ภาณุพงศ์ และอนันต์ เหล่าเลิศวรกุล. (2555). ชนิดของคำ. ใน สถาบันภาษาไทย, *บรรทัดฐานภาษาไทย เล่ม 3: ชนิดของคำ วลี ประโยค และ สัมพันธสาร* (น. 16 - 65). สำนักงานคณะกรรมการการศึกษาขั้นพื้นฐาน กระทรวงศึกษาธิการ.

วิสุทธ์ บุษยกุล. (2542). เรื่องพระลักษมณ์พระรามของอีสาน.ใน *อักษรวิสุทธ์* (น. 21-43). เรือนแก้วการพิมพ์.

**5. หนังสือไม่ปรากฏ สถานที่พิมพ์ สำนักพิมพ์ และปีที่พิมพ์**

เอกสารภาษาไทยหากไม่ปรากฏปีพิมพ์เขียน (ม.ป.ป.) ไม่ปรากฏสถานที่พิมพ์เขียน (ม.ป.พ.) เอกสารภาษาอังกฤษหากไม่ปรากฏปีพิมพ์เขียน (n.d.) เช่น

พระราชรัตนรังษี (ว.ป.วีรยุทโธ). (ม.ป.ป.). *จาริกเนปาล*. ม.ป.ท.: ม.ป.พ.

**6. บทวิจารณ์หนังสือ**

ภาวนา เขมะรัตน์. (2534). [วิจารณ์หนังสือเรื่อง *การปรับปรุงระบบราชการด้านการจัดการองค์การ*, โดย อมร รักษาสัตย์ และถวัลย์ วรเทพพุฒิพงษ์]. *วารสาร พัฒนบริหารศาสตร์, 36*(2), 249.

**7. บทความในเอกสารประกอบการประชุมวิชาการที่พิมพ์เผยแพร่**

สมประวิณ มันประเสริฐ. (2550). การศึกษาผลกระทบจากข้อตกลงเขตการค้าเสรีต่อกิจกรรมทาง เศรษฐกิจรายพื้นที่ของประเทศไทย. ใน มหาวิทยาลัยเกษตรศาสตร์, คณะเศรษฐศาสตร์, *ปรัชญาเศรษฐกิจพอเพียงเพื่อการพัฒนาที่ยั่งยืน: การประชุมวิชาการระดับชาติของนัก เศรษฐศาสตร์ ครั้งที่ 3* (น. 207-239). ผู้แต่ง.

**8. รายงานการวิจัย**

ฉันทนา บรรณ และศิริโชติ หวันแก้ว. (2535). *การศึกษาสถานภาพและนโยบายเกี่ยวกับเด็กและเยาวชนผู้ด้อยโอกาส: เด็กทำงาน.* สถาบันวิจัยสังคม จุฬาลงกรณ์มหาวิทยาลัย.

**9. รายงานการค้นคว้าเฉพาะบุคคล สารนิพนธ์ วิทยานิพนธ์**

เอกสารที่เป็นรูปเล่มเขียนข้อมูลตามที่ปรากฏในตัวเล่ม เช่น

นลินี เหมนิธ. (2512). *อักษรไทยในจารึกสมัยอยุธยาที่พบในประเทศไทย* [สารนิพนธ์ปริญญามหาบัณฑิต]. มหาวิทยาลัยศิลปากร.

วีรี เกวลกุล. (2546). *การศึกษาศัพท์ภาษาสันสกฤตในนันโทปนันทสูตรคำหลวง* [รายงานการค้นคว้าเฉพาะบุคคลระดับปริญญาบัณฑิต]. มหาวิทยาลัยศิลปากร.

อรอนงค์ พัดพาดี. (2521). *พระนิพนธ์ประเภทคำหลวงของเจ้าฟ้าธรรมธิเบศร์* [วิทยานิพนธ์ปริญญามหาบัณฑิต]. จุฬาลงกรณ์มหาวิทยาลัย.

Wongcha-um, P. (2010). *What is Thai cuisine? Thai culinary identity construction from the rise of the rise of the Bangkok dynasty to its revival* [Unpublished master’s thesis]. National University of Singapore.

 หากใช้เอกสารที่ดาวน์โหลดจากอินเทอร์เน็ต เช่น ฐานข้อมูลวิทยานิพน์ต้องเขียนอ้างอิงที่มาของเอกสารจากอินเทอร์เน็ต เช่น

วรุณญา อัจฉริยบดี. (2554). *สมเด็จพระเจ้าตากสินมหาราชในวรรณกรรมเฉลิมพระเกียรติและนวนิยายอิงประวัติศาสตร์ไทย: เรื่องเล่าและภาพแทน* [วิทยานิพนธ์ปริญญามหาบัณฑิต, มหาวิทยาลัยธรรมศาสตร์]. http://digi.library.tu.ac.th/thesis/lib/1100/01title-charts.pdf

Toddington, S. R. (2015). *Impoliteness as a vehicle for humour in dramatic discourse* [Doctoral thesis, University of Central Lancashire].

 http://clok.uclan.ac.uk/12121/1/Toddington%20Rachel%20Final%20e-Thesis%20 (Master%20Copy).pdf

**10. บทความในวารสาร มีปีที่ และ ฉบับที่**

จุไรรัตน์ ลักษณะศิริ. (2555). อักษรไทยย่อในหนังสือสมุดไทยเรื่องนันโทปนันทสูตรคำหลวงของเจ้าฟ้าธรรมธิเบศร ไชยเชษฐสุริยวงศ์. *วารสารศึกษาศาสตร์ มหาวิทยาลัยศิลปากร*, *10*(1), 29 - 51.

Ketabi, S. (2012). A corpus-based study of conjunction devices in English international law texts and its farsi translation. *International Journal of Linguistics*, *4*, 362-371.

**11. วารสารหรือนิตยสารที่ไม่มีเลขปีที่ ออกต่อเนื่องทั้งปี**

ประทุมพร วัชรเสถียร. (15 พฤศจิกายน 2545). จอร์ช ดับลิวบุช กับโลกที่ไม่มีขื่อแป. *ขวัญเรือน*, 744, 56-57.

**12. หนังสือพิมพ์**

ศึกชิงหวย 30 ล้านเขม็งเกลียว ผบ.ตร.ลั่นรู้ตัวคนผิด. (14 กุมภาพันธ์ 2561), *เดลินิวส์*, น.1.

อธิชัย ต้นกันยา. (25 เมษายน 2549). ข้ามพรมแดนไทย-พม่า-จีน สำรวจเส้นทางสี่เหลี่ยมเศรษฐกิจหาลู่ทางการค้า ท่องเที่ยว. *มติชน*, น. 34.

**13. สารานุกรม นามานุกรม**

อนันต์ เหล่าเลิศวรกุล. (2553). นันโทปนันทสูตรคำหลวง. ใน *นามานุกรมวรรณคดีไทย ชุดที่ 1 ชื่อวรรณคดี* (พิมพ์ครั้งที่ 4, น. 214-217). มูลนิธิสมเด็จพระเทพรัตนราชสุดา.

**14. เอกสารโบราณ**

นันโทปนันทสูตรคำหลวง. (2275). [สมุดไทยขาว อักษรไทยและอักษรขอม ภาษาไทยและภาษาบาลี เส้นรงค์]. หมวดตำราภาพ (เลขที่ 120). หอสมุดแห่งชาติ, กรุงเทพฯ.

**15. จดหมายเหตุ**

ราชสุภาวดี, พระยา. (ม.ป.ป.). [จดหมายเหตุรัชกาลที่ 5]. คิดการเรื่องเลิก ทาษ และอากรบ่อนเบี้ย (มัดที่ 154 เลขที่ 13). หอสมุดวชิรญาณ, กรุงเทพฯ.

**16. บทความในนิตยสารออนไลน์**

Clay, R. (2008, June). Science vs. ideology: Psychologists fight back about the misuse of research. *Monitor on Psychology*, *39*(6).

 http://www.apa.org/monitor/

ความรักจะดีถ้ามีสุขภาพเป็นเลิศ. (1 กุมภาพันธ์ 2554). *ชีวจิต*, *12*(296). http://www.cheewajit.com/articleView.aspx?cateId=2&articleId=2032

**17. เว็บเพจ**

บ้านคนรักสุนทราภรณ์. (7 ตุลาคม 2559). *ชาวทุ่ง*.

http://www.websuntaraporn.com/suntaraporn/lyric/postlyric.asp?GID=601

**18. สัมภาษณ์**

วรวินัย หิรัญมาศ. (18 มิถุนายน 2557). ผู้เชี่ยวชาญเฉพาะด้านจิตรกรรมและประติมากรรมไทย. [สัมภาษณ์].

 อนึ่ง การส่งบทความเพื่อตีพิมพ์โปรดตรวจสอบความถูกต้องของรูปแบบการอ้างอิงและถ้อยคำต่าง ๆ โดยเฉพาะคำศัพท์เฉพาะสาขา ศัพท์เทคนิคและชื่อเฉพาะ ตลอดจนการอ้างอิงผลงานของผู้อื่นต้องเขียนอ้างอิงในระบบนามปีและบรรณนุกรมให้ชัดเจนและถูกต้องตามรูปแบบที่กำหนด

|  |
| --- |
| **ส่งบทความเพื่อตีพิมพ์**https://www.tci-thaijo.org/index.php/VANNAVIDAS |